text: ত্বককে সুন্দর ও উজ্জ্বল করতে চান ? দেখুন কি কি ত্যাগ করতে হবে...
  ত্বককে সুন্দর ও উজ্জ্বল করতে চান ? দেখুন কি কি ত্যাগ করতে হবে…
  সময়ের সাথে সাথে ত্বক ক্রমশই নিষ্প্রাণ হচ্ছে। চেহারা হারাচ্ছে তার স্বাভাবিক উজ্জ্বলতা। এমন অভিজ্ঞতা অনেকেরই হয়। আর তা থেকে পরিত্রাণ পেতে ত্বক নিয়ে হচ্ছে নানা পরীক্ষানিরীক্ষাও। আর এতে ব্যবহৃত নানা রাসায়নিকের প্রভাবে ক্রমেই আরো বাড়ছে ত্বকের সমস্যা। আসলে ত্বকের যত্ন নিলেও এমন কিছু ছোটখাটো ভুল আমরা প্রায়ই করি, যার প্রভাবে চামড়ার উজ্জ্বলতা হারাতে থাকে ক্রমশ। ত্বক ভাল রাখতে কেবল যত্ন নিলেই চলে না, দরকার কিছু জরুরি বিষয়ে সতর্কতাও।
  দৈনিক জীবনযাপনে আপনিও কি এমন কিছু ভুল করে বসছেন, যার প্রভাবে আপনারও ত্বক সমস্যায় পড়ছে কয়েকটা সহজ নিয়ম মেনে চললেই বহুলাংশে মিটতে পারে ত্বকের সমস্যা। ত্বককে প্রাণবন্ত রাখতে মেনে চলুন এগুলো-
  ধূমপান:- ত্বকের যত্নের পথে সবচেয়ে বড় বাধা ধূমপান। শুধু হৃদরোগ বা ফুসফুসের ক্যানসার ডেকে আনাই নয়, ত্বকেরও প্রভূত ক্ষতি করে সিগারেটের নিকোটিন। এ ছাড়া সিগারেটের কার্বন-মনো-অক্সাইড ত্বকে অক্সিজেন পৌঁছানোর পথেও বাধা হয়ে দাঁড়ায়। ফলে ত্বক শুকনো হয় দ্রুত।
  আরো পরুনঃ- ওজন কমাতে চান ?? তাহলে দেখুন কি খেতে হবে…
  তেল-মশলা:- খাবারের সঙ্গে শরীরে প্রবেশ করা তেল-মশলার পরিমাণ কমাতে না পারলে ত্বকের ক্ষতি প্রতিরোধ প্রায় অসম্ভব। শরীরের অতিরিক্ত তেল ত্বকের কোষের মুখগুলিকে আটকে দেয়। এর প্রভাবে ব্রণের শিকার হতে হয় অনেককেই।
  ব্লিচ ও স্ক্রাব:- ফরসা হওয়ার ইচ্ছায় ব্লিচ ও স্ক্রাব করান অনেকেই। প্রথমেই মনে রাখতে হবে, গায়ের রং বদলানো অসম্ভব। ঘষেমেজে তাকে খানিক চকচকে করা যায় মাত্র। তাই ব্লিচ বা স্ক্রাবিংয়ে ফরসা হওয়া যায় এই ধারণা থেকে বেরিয়ে আসুন। বরং বয়স ৪০ ছোঁওয়ার আগে ব্লিচ করার কোনও প্রয়োজন নেই। তাও খুব বুঝে এবং ত্বকের অবস্থার উপর নির্ভর করে করানোই বুদ্ধিমানের কাজ। ঘন ঘন ব্লিচ বা স্ক্রাবিং ত্বককে ফরসা তো করেই না, উল্টো ত্বককে কালচে করে দেয়।
  গরম জল:- সারা শীতকাল জুড়ে গরম পানিতে মুখ ধুয়ে থাকলে আজই এ অভ্যাস ত্যাগ করুন পারলে। গরম জল ত্বকের স্বাভাবিক আর্দ্রতাকে নষ্ট করে ও ত্বকের প্রয়োজনীয় তেলকে সরিয়ে দেয়। ফলে চামড়া কুঁচকে গিয়ে রুক্ষ হয়ে যায়।
  ইচ্ছেমতো ওষুধ:- চিকিৎসকের পরামর্শ না মেনে ইচ্ছেমতো ওষুধ খাওয়া শরীরের জন্য তো বটেই, ত্বকের জন্যও খুব ক্ষতিকর। বেশ কিছু বাজারচলতি প্রচলিত ওষুধ অনেক সময় ত্বকের নানা ক্ষতি করে। সকলের ত্বকের প্রকৃতিও সমান হয় না। সব ত্বকের সঙ্গে খাপ খায় না সব ধরনের ওষুধ। অথচ সে সব না জেনেই যথেচ্ছ ওষুধ খাওয়ার এই প্রবণতা ক্ষতি করে ত্বকেরও।
  আরো পরুনঃ- গলায় কাটা বিধলে যেভাবে বের করবেন…
  প্রসাধনী:- বিজ্ঞাপনী চমক বা লোকমুখে শুনেই প্রসাধন কেনার স্বভাব তেকে থাকলে আজই সতর্ক হোন। প্রত্যেকের ত্বকের প্রকৃতি আলাদা হওয়ায় সব প্রসাধন সামগ্রী সকলের ত্বকের সঙ্গে খাপ খায় না। তাই এ সব খুঁটিনাটি না জেনে, প্রসাধনীতে ব্যবহৃত উপাদান না জেনে তা কিনে ফেলা মোটেও উচিত কাজ নয়। তাই প্রসাধনী কেনার আগে বিশেষজ্ঞের পরামর্শ নিন। আপনার ত্বকে কোন কোন উপাদান নিরাপদ তা জেনে তবেই কিনুন নতুন কোনও প্রসাধনী।